Šemsudin Radončić

**Šemsudin Šeki Radončić** jest crnogorski novinar, pisac, scenarista, režiser, producent, antiratni aktivista, borac za ljudska prava. Osnivač je i direktor nevladine organizacije “Dokument”, čiji osnovni ciljevi su istraživanje kršenja ljudskih i građanskih prava i sloboda, policijske torture, ratnih zločina i slično.

## Biografija 
Šemsudin Radončić je član Crnogorskog P.E.N. centra. Suosnivač je Crnogorskog helsinškog komiteta i Nezavisnog dnevnika Vijesti. U svojoj karijeri obavljao je i funkciju potpredsjednika Nezavisnog udruže­nja profesionalnih novinara Crne Gore.
Za svoj rad dobio je Nagradu za ljudska prava koju dodjeljuje Me­dijska organizacija jugoistočne Evrope (SEEMO).
Napisao je više od hiljadu istraživačkih tekstova, kolumni, komentara i političkih analiza, a radio je i kao novinar za časopise: Monitor, Vijesti, Dnevni avaz. Istovremeno, radio je u dopisništvu za BRT iz Crne Gore.

Radončićeve tekstove citirale su i prenosile svjetske agencije i mediji: Reuters, Herald Tribune, The New York Times, Al Jazeera Balkans, VOA, AIM... kao i regionalni mediji: Nin, Naša borba, Oslobođenje, Naši dani, prištinska Koha, hrvatski Novi List, makedonski Fokus i drugi.

Prvi je novinar Crne Gore osuđen za klevetu, na dva mjeseca za­tvora uslovno na godinu. Razlog tome su tekstovi u kojima se spominju komandanti JNA generali Radomir Damjanović i Pavle Strugar, te njihovim pohodima na Dubrovnik i okolinu, rušenju i pljačkanju. Kasnije je general Pavle Strugar osuđen pred Međunarodnim krivičnim sudom za bivšu Jugoslaviju u Den Haagu na 7,5 godina zatvora.

Nakon što je objavio seriju tekstova o političkim suđenjima u Crnoj Gori, nepoznate osobe su mu 27. januara, 1994. pucali na majku i suprugu.

Nakon izlaska iz štampe njegove knjige "Crna Kutija", doživio je osude na smrt od nepoznatih crnogorskih policijaca o čijim torturama je pisao. Preokret se desio nakon što se kao dokaz medijima i ministru policije pojavio snimak sa najbrutalnijim telefonskim prijetnjama - gdje su počinioci odustali od osude.

Nakon serijala tekstova o deportaciji bosanskih izbjeglica iz Crne Gore, otkriveni su zločini i ubistvo 86 osoba, te na njegovu kuću je 4. jula 2004. bačena bomba, a 7 mjeseci poslije, demoliran je i automobil. Radončića su zbog njegovih tekstova tužili ratni huškači i četničke vojvode. Jedan od njih je i Kilibarda, bliski ratni saborac Radovana Karadžića.
 
Haško tužilaštvo je kao dokaz u procesu protiv komandanta VRS generala Ratka Mladića, osuđenog u Haagu na doživotni zatvor, koristilo Radončićev istraživački tekst o etničkom čišćenju Trebinja, ("Egzodus muslimana iz Trebinja", Monitor 5. februar 1993.). Isti tekst je poslužio na suđenju Miloradu Krnojelcu - upravniku Koncentracijskog logora u Foči, osuđenom na 15. godina zatvora. Tekst o kom se radi je preuzet iz njegove knjige "Crna kutija".

## Filmovi 
Dokumentarni filmovi u kojima je Šemsudin Radončić scenarista ili autor, režiser i producent izabrani su i prikazani na evropskim i svjetskim festivalima i osvajali nagrade publike i žirija: IDFA-Amsterdam, INPUT, 21.dokument ART, Filmski festival Jugoistočne Evrope, SFF-u, te na festivalima u Pragu, Trstu, Göteborgu, Varšavi, Los Angelesu, New Yorku, Chicagu.

* 2020 – "Zavjera" (scenarist, režiser, producent) – film o pokušaju državnog udara u Crnoj Gori
* 2011 – "Heroj našeg doba" (scenarist, režiser, producent)
* 2007 – "Esma" (autor i scenarista)
* 2006 – Karneval (scenario, film je rađen po Radončićevoj knjizi Kobna sloboda)
* 2005 – "Život o priključeniju Radovana Karadžića" (novinar-istraživač i sa­radnik na scenariju)
* 2004 - "Bjegunci" (novinar-istraživač i saradnik na scenariju)

Američki profesor, historičar i borac za ljudska prava Robert Leonard Rope uvrstio ga je u svojoj knjizi "Galerija heroja 20 vijeka", u tekstu "Crnogorski Simon Vizental", uvršten je među stotinu najznačajnijih boraca za ljudska prava u svijetu

## Knjige 
Radončićeve knjige i dokumentarni romani su prevođene na engleski.

* "Crna kutija" / policijska tortura u Crnoj Gori od 1992–1996. (Monitor, Podgorica, 1996),
* "U četiri oka" (Antena M, Podgorica, 1999)
* "Crna kutija 2" / policijska tortura u Crnoj Gori od 1992–1999. (Vijesti, Podgorica, 2003)
* "Iza maske" / tajni ratovi u tajnoj policiji" (Vijesti, Podgorica, 2003)
* "Kobna sloboda" / Deportacija bosanskih izbjeglica iz Crne Gore" (Fond za humanitarno pravo Beograd, 2005)
* "Miško Kesedžija i njegove bize" / esej o montenegrinskom zlu / koautor sa Markom Vešovićem / (Pobjeda, Podgorica, 2012)
* "Anatomija jedne hajke" (Otvoreni kulturni forum, Cetinje, 2013)

## Serijali 
* "Obruč se steže" / lov na Radovana Karadžića i Ratka Mladića (Vijesti, Podgorica, 2003)
* "Sto godina robije" – politički procesi u Crnoj Gori (Vijesti, Podgorica, 2004)
* "Voajer i balerina" (Dnevne novine, Podgorica 2019)

## References 
Kategorija:Rođeni 1957.
Kategorija:Živi ljudi
Kategorija:Biografije, Berane
Kategorija:Crnogorski novinari
Kategorija:Crnogorski pisci
Kategorija:Crnogorski scenaristi
Kategorija:Crnogorski režiseri
Kategorija:Crnogorski aktivisti